text: Hei igjen og takk for raske svar, skal forsøke å kommentere det meste her. Vi bor i Oslo og hagen ligger sør-øst vendt (tror jeg, hehe). Dvs sola står opp på den siden hvor jeg har tegnet en blå strek. Vi har altså sol hele dagen og kvelden, og det er lite skygge. Den eneste delen det er skygge konstant er langs hekken men den strekker seg sjelden mer enn en meter inn. Om kvelden får vi også en del skygge fra syrintreet men det er ikke så farlig og vi ønsker å beholde det siden det er så fint (jeg har allerede fjernet to tredjedeler av det da det sto langt inn i vår hage). Har markert skyggepartiet med hvitt. Har brukt ca en måned på å forberede hagen nå. Har fjernet treet og alle dets røtter og måtte grave opp hele hagen pga at det hadde spredt seg ut overalt. Men det er jo forsåvidt greit å ha gjort det, da blir jo sluttresultatet mye bedre og vi får hagen akkurat som vi vil. Dere skulle sett hvordan det var før vi begynte! Inngangen har vi tenkt å legge der jeg har markert med en grønn strek. Vi har så vidt fått snakket med den ene naboen (de til siden) og blitt enige om at et skille ikke haster å få opp. Vi ble enige om å sette opp et lite gjerde eller evt en hekk som er identisk med den som går rundt hagen når vi har tid og råd. Eneste problemet med det siste er at en hekk fort kan ta veldig mye plass og det vil vi jo ikke, men vi får se hva det blir til. Den andre naboen (mot siden markert med rødt) er vi litt mer usikre på hva hun vil, hun er på ferie nå så vi får vel ikke avklart det med henne før mot slutten av juli tenker jeg. Tenkte uansett at det er like greit å begynne med grunnarbeidet også får man sette opp avgrensningene etterhvert. Ang steinlegging så har vi funnet en type heller som er ca 40x40cm og ca 5-10cm tykke. Disse kostet 150,- pr kvadratmeter så har da kommet frem til en pris på rundt 5.000,- inkludert annet materiale som grus og duk, høres det riktig ut? Har blitt fortalt at med riktig type grus under, blir det minimalt med forflyttning pga tele og at det da kan holde med 5-10 cm fyll. Er dette noe dere ville sagt dere enige i? Slik vi ser for oss løsningen akkurat nå er å legge disse hellene over hele hagen men å åpne med runde og firkantede former på forskjellige plasser. Åpningene tenker vi kan brukes til å plante ting, eller bare fylles med pynt som f.eks et fuglebad. Disse åpningene vil da også bli en naturlig avdeling av hagen og skille de ulike bruksområdene. Solstolene skal plasseres i hjørnet av blått og rødt. Bord+stoler/utesofa kan plasseres hvorsomhelst og med tanke på det dere sier så havner nok det i nærheten av syrintreet, det tror jeg blir finest og mest naturlig også. Alternativt kan det hende at det kan plasseres ved veggen av boden hvis vi skal sette opp en slik også. En evt bod må sannsynligvis plasseres i hjørnet av den røde siden ved hekken, dette pga plass og symmetri med resten av nabolaget. Litt synd da dette er et sted med en del sol. Boden er 1.8 x 2.2m mener jeg å huske (standardboder for hagebyen). Tipsene om å lage hyller og henge opp ting + evt klatreplanter, likte jeg. Levegg er desverre ikke noe alternativ pga lik estetikk i hagebyen (tror jeg), men skal undersøke om det er andre som har det i nabolaget. Som dere sikkert skjønner så er det i grunn ikke selve idéene om hva man kan fylle hagen med som er det viktigste for oss, det er mere det å få hagens form/struktur riktig. Der står vi litt fast, og derfor har vi foreløpig funnet ut at steinlegging (med åpninger) kanskje er det beste for oss. PS: Må selvfølgelig ta en tur i nabolaget og se litt


source: fineweb

text: 15.08.2012 På både søndag og tirsdag sporet arbeidsmaskiner av inne på Jernbaneverkets område på Hønefoss stasjon. Jernbaneverket har mistanke til sabotasje, og har politianmeldt forholdet. I begge tilfeller kan sporveksler være satt ut av normal stilling, og Jernbaneverket ser svært alvorlig på saken. – Nå er det opp til politiet å etterforske forholdet og finne ut av hva som kan ha skjedd, sier banesjef Tony Dæmring. – Vi understreker at det er forbudt for uvedkommende å bevege seg i sporet. Inne på skifteområder som benyttes av arbeidsmaskiner kan sporveksler styres manuelt, mens i togspor er vekslene fjernstyrt og sikret. Det skal altså ikke være mulig å sabotere persontogene på Bergensbanen gjennom å sette vekslene ut av stilling. - Ingen ansatte ble heldigvis skadet, i og med at det er svært lav hastighet inne på skifteområdet, sier Dæmring. – Men både spor og arbeidsmaskiner har fått skader som det vil koste å reparere. Jernbaneverket ville heller ha brukt pengene på en måte som kommer de reisende til gode.


text: Legen uinteressert i om min sønn hadde meslinger.. Skrevet 22 august 2012 - 13:06 Da jeg kom til legen fikk jeg beskjed om at det var et virus av noe slag, kunne ikke si hvilket. Se ann noen dager og det går sikkert over. Ok - fint. Så forklarte jeg at sønnen min ikke er vaksinert, og at det jo var viktig å få konstantert om det var meslinger iom at dette må innrapporteres til FHI. Da ble han morsk og sint og gav meg en lekse om at meslinger var en sykdom de aldri så noe til lenger, at leger nå til dags ikke var trent på meslinger pga vaksiner. Og at de på den måten ikke kunne stille den diagnosen, og ja - det kunne godt være meslinger, men det kunne ikke påvises før i etterkant av sykdomsforløpet. Jøsses - tenkte jeg. Han var totalt uinteressert i å ha oss inn senere for å ta en test om det var meslinger eller ei. Dette ble bare snakket bort. Jeg sa - nei vel. Og lurte på om informasjonen jeg gav angående ikkevaksinert barn hadde noe å si for hans diagnose av min sønn. Det hadde det ikke. Så, møtet med min fastlege forsterket det jeg allerede hadde hørt og lest: Iom at meslingetilfeller hender mye oftere og i langt mildere variant enn det som oftest blir blåst opp i media, vil all propaganda om "1 av 1000 meslingeoffer dør av sykdomen", ikke lenger gi noen som helst mening. Tall om innrapporterte medslingtilfeller til statlige organer er kun toppen av isfjellet, og mange har hatt meslinger uten å noen gang vite at det var akkurat denne syksommen de hadde. Det finnes et hav av forskjellige virussykdommer, og meslinger glir rett inn som "en av disse mange". Min fastlege var totalt uinteressert i å bistå FHI med innrapportering og sjekking i etterkant om min sønn faktisk hadde meslinger. Typisk at jeg som er skeptisk, møter denne typen leger.. Skrevet 22 august 2012 - 13:40 å gå derfra til den konklusjonen du trekker har du absolutt ikke noe grunnlag for. For det første er det jo på ingen måte sikkert at ditt barn hadde meslinger. For det andre er dette noe som tas veldig alvorlig, om enn ikke av din lege. Det finnes dessuten altså vitenskapelige undersøkelser som viser at 1 per 1000 eller 2000 dør av meslinger, uansett om ditt barn har en mild variant eller ikke i det hele tatt. Det har jo vært meslingepidemier over hele Europa de siste årene, og jeg nevner i fleng: England i 2012: http://www.eurosurve...ArticleId=20226 "359 confirmed and 157 probable cases of measles", "Overall, 63 (18%) of the confirmed cases required hospitalisation". "only 3% of the confirmed cases were fully immunised" I oktober 2011 hadde man registrert omlag 12,000 tilfeller av meslinger hos barn under 15 år i Europa, per 2011. 9 av disse døde (6 i Frankrike, 1 i Tyskland). Det gir et tall som stemmer godt med 1 per 1000 eller 2000. http://www.cdc.gov/m...ml/mm6047a1.htm Skrevet 22 august 2012 - 15:06 "Det finnes dessuten altså vitenskapelige undersøkelser som viser at 1 per 1000 eller 2000 dør av meslinger, uansett om ditt barn har en mild variant eller ikke i det hele tatt." Poenget er jo at det med stor sannsynlighet finnes store mørketall i forhold til om _alle_ tilfeller blir rapportert inn. Rett og slett fordi leger ikke bryr seg om å sjekke, ikke vet hvordan de skal se etter meslinger, eller at syptomene er meget milde og enkelt blir oversett. Derfor kan man ikke garantere at disse vietenskapelige undersøkelsene faktisk inkluderer alle tilfeller av meslinger. Det som dog er sikkert, er at de inkluderer alle dødsfall i forbindelse med meslinger. Derfor er tallene pessimistiske. Og de tegner således et unødvendig skummelt bilde av sykdomen - som igjen brukes til å pushe vaksiner. Skrevet 22 august 2012 - 18:37 Hva synes du er et akseptabelt antall døde og livsvarig skadde barn i forhold til å fraråde vaksinen? Du vet at sykdommen så å si kun rammer uvaksinerte. Dette innlegget har blitt redigert av EJ09: 22 august 2012 - 18:43 Skrevet 22 august 2012 - 18:41 Den første av kildene jeg siterte tidligere skriver faktisk at: "Overall, 63 (18%) of the confirmed cases required hospitalisation, whereas only three (2%) of the probable cases needed to be admitted to hospital. Hospitalisation rates in confirmed cases were higher in the very young (29% in children aged under one year) and older patients (41% of those aged 15 years and older). These figures are likely to underestimate true hospitalisation rates as admission to hospital after a case is reported is unlikely to be captured." Interessant, sant? Så ja, du er rimelig bombesikker på bakgrunn av din éne erfaring med en kjip lege. Du har all grunn til å prøve å være noe mer ydmyk med tanke på at forskere over hele verden har hentet inn tall systematisk i mange tiår for å komme til en annen konklusjon enn deg. Dette innlegget har blitt redigert av ostepop123: 22 august 2012 - 18:42 Skrevet 22 august 2012 - 19:35 Hva jeg synes er et akseptabelt antall for å fraråde en vaksine er vel ikke veldig interessant. Men jeg er opptatt av at riktig informasjon blir presentert i sammenheng med å ta et så viktig valg. Er du ikke enig? Jeg kjenner kun en person som har fått meslinger påvist. Hun er amerikaner (bor i USA) var hadde fått MMR. Hun var vel en av de "uheldige" meget, meget få sikkert. Skrevet 22 august 2012 - 20:29 Dersom du er opptatt av riktig informasjon, foreslÅr jeg at du bruker det som finnes av eksisterende forskning, og eventuelt gjennomgÅr dette og kritiserer metoden dersom du er uenlig, i stedet for Å benytte deg av ditt eget, ene, eksempel som bevis for at verden er slik du vil den skal være.


text: Kjøtt gir bort hele katalogen sin på nett. - Vi ser ikke poenget med å tjene penger på noe vi gjorde for 30 år siden, sier Jøran Rudi. - Vi har aldri sittet sammen og tenkt "hvordan skal vi tjene penger på det vi gjorde?". I stedet har vi diskutert hvordan vi skal svare de som tar kontakt og lurer på hvor de kan få tak i musikken vår, sier Jøran Rudi. Den tidligere gitaristen i nyveivbandet Kjøtt sier at han fortsatt, 29 år etter at bandet ga seg, får ukentlige henvendelser fra folk som er interessert i musikken. Og bandet har for lengst lagt bort tanken på å tjene mer penger på den. - Visst er det penger i det. Litt. Vi har fått tilbud fra plateselskaper som vil gi ut katalogen vår igjen. Men vi ser ikke poenget med å tjene penger på noe vi gjorde for 30 år siden. Det er klart, hadde det vært snakk om 100 000 kroner i lomma på hver av oss, skulle vi nok vurdert det. Men det er ikke snakk om slike summer, ikke i det hele tatt. Ikke et ideologisk trekk Rudi forklarer at det er vanskelig for folk i dag å få hørt musikken deres. - Jeg vet i alle fall ikke om noe annet sted enn antikvariatene. Jeg har sjekket der - platene koster skjorta! Jeg ser ingen grunn til at det skal være knapphet på de låtene vi lagde den gang. - Mener du flere band burde gjøre som dere? - Det ligger ikke noen ideologisk agenda bak dette, det er ikke sånn at jeg synes folk skal gi bort katalogen sin. Det er for eksempel ikke lenge siden The Aller Værste! kom med en reutgivelse av et sine gamle album – jeg har ingenting i mot det, altså. Det var ingen av oss i Kjøtt som hadde problemer med å ta betalt for det vi drev med den gangen. Men nå er det ikke noe stort poeng lenger. Kommer 1. november Musikken legges ut i full CD-kvalitet og som mildt komprimerte mp3-filer. Også tekstene vil bli gjort tilgjengelige, i tillegg til materiale fra bandet Montasje, som besto av tidligere Kjøtt-medlemmer. Filene legges ut på Kjøtts hjemmeside 1. november.


text: Sertifiseringer og akkrediteringer NIVA har flere sertifiseringer og akkrediteringer. Blant annet er prosjektgjennomføringen vår sertifisert ihht. ISO9001, og laboratorievirksomheten er akkreditert ihht. ISO17025. Prosjektgjennomføring er sertifisert ihht. ISO9001:2008 NIVA er sertifisert i henhold til ISO9001:2008. Sertifikatet er tildelt for leveranse av tjenester og produkter basert på forskning og utvikling innen miljørelaterte temaer. Sertifikatnummer er 984. Alle NIVAs prosjekter skal følge prosjekthåndboken, med unntak av prosjekter finansiert gjennom offentlig tilskudd og analyseoppdrag eller tjenester som i sin helhet utføres etter en annen standard (eks. ISO17025). Sertifiseringen omfatter ikke NIVAs forskningsprosjekter gjennom bl.a. Norges Forskningsråd/EU. Laboratoriet er akkreditert ihht. ISO NS-EN ISO/IEC 17025 NIVAs laboratorievirksomhet; organisk og uorganisk kjemisk analyse, marin bløtbunn taksonomi og prøvetaking, er akkreditert i henhold til NS-EN ISO/IEC 17025. For marin bløtbunn gjelder akkrediteringen også standarden NS-EN ISO 16665:2005. Akkrediteringsnummeret er TEST 009. NIVAs laboratorium var tidligere akkreditert for arrangering av SLP (Sammenlignende laboratorieprøvinger) i henhold til NS-EN ISO/IEC 17043. Akkrediteringen er nå avviklet, med bakgrunn i tilbakemeldinger fra våre kunder. Aktiviteten oppretholdes som tidligere, men gjennomføres uakkreditert. NIVA følger OECDs prinsipper for god laboratoriepraksis (GLP) NIVAs økotoksikologiske laboratorium utfører tester i henhold til OECDs prinsipper for god laboratoriepraksis (GLP), og i tråd med EUs Parlaments- og Rådsdirektiv 2004/10/EC. Laboratoriet er innført i Norsk Akkrediterings register over GLP-inspiserte laboratorier, og er underlagt bestemmelsene i Norsk Akkrediterings GLP-ordning. Vårt registreringsnummer er GLP 007. NIVA er registrert i flere leverandørbaser NIVA er registrert i flere leverandørbaser i ulike bransjer/virksomheter: - Achilles - ID nr. 15312 – danske og norske oljeselskap - Sellihca – ID nr. 108899 – energiselskaper i Norden - TransQ – ID nr. 206565 – transportsektoren i Norden Ved spørsmål om NIVAs sertifiseringer og akkrediteringer, kontakt Eli Hanto Moen.


text: Jesus er ivrig etter at menneskeheten skal slutte å tilbe ham som Gud Jeg er her, Jesus Du er min kjære bror, og jeg vil fortelle deg hva jeg ønsker at du foretar deg på dette tidspunktet. Du må ikke la bekymringene for ditt forretningsliv holde deg vekk fra å gi tankene dine til Gud i tilbedelse og bønn, og fra å tro på meg og elske meg som din venn og lærer; for jeg er, og jeg ønsker at du gjør kun de tingene som vil gjøre deg mer ett med Faderen og elske meg mer. Du må prøve å la alle dine tanker snu seg mot oppdraget som jeg har valgt deg ut til å gjøre, for jeg har valgt deg og du må gjøre mitt arbeid. Akkurat som jeg er den Gud valgte ut til å gjøre Hans Arbeid mens jeg var på jorden, slik er du den som jeg nå velger til å gjøre mitt arbeid ved å gi mine meldinger om Sannhet og Kjærlighet til verden. Jeg vil snart begynne å skrive dem og du må oppbevare dem inntil en slik tid hvor du er i en stand til å kunne publisere dette, som ikke vil være lenge til. For jeg har allerede fortalt deg at midlene som vil gjøre deg i stand til å gi hele din tid til meg snart vil være under din beherskelse. Jeg vil ikke at du skal tro at du ikke er verdig til å gjøre dette betydelige arbeidet. Hvis du var annet, ville jeg ikke ha valgt deg. Og dette faktum alene burde være tilstrekkelig til å få deg til ikke å tvile på at du er en passende person for arbeidet. La meg fortelle deg nå at, uansett hva du kanskje tror vil skje med dine forretningsaffærer og arbeid, vil jeg passe på deg og fjerne alle hindringer slik at, som jeg sier, du snart vil bli i stand til å begynne på dine oppgaver. I min lære vil jeg vise at jeg kun er min Fars sønn, som du er Hans sønn, og at jeg ikke skal tilbes som Gud. Han er den eneste Gud, og menneskene som tilber meg i alle deler av verden gjør ikke det jeg ønsker. De plasserer Gud i bakgrunnen og gjør meg til deres objekt for tilbedelse, som er helt feil og som jeg er ivrig etter å få en slutt på. De må se på meg kun som en sønn av Gud og en eldre bror som har mottatt Faderens Kjærlighet og Tillitt, og som jeg er anmodet om å lære til andre. Du skal ikke la noen friste deg til å la din kjærlighet for Gud bli feilplassert av noen kjærlighet som du kanskje har for meg. Din kjærlighet for meg må ikke bli den typen som du har for Ham. Han er den eneste Gud, og du må tilbe Ham alene. Så vær forsiktig og gjør denne distinksjonen, hvis ikke vil du gjøre en høyst overordentlig feil Jeg er din egen kjære bror og lærer, og elsker deg med en kjærlighet som jeg har for veldig få mennesker. Hvorfor? Fordi jeg ser at du vil bli en sann tilhenger av meg og vil elske Gud som jeg elsker Ham. Men jeg vil ikke at du skal tro at du nå er i en tilstand som etterlater deg fri fra synd eller fra nødvendigheten av å appellere til Faderen med hele ditt hjerte for en innstrømning av Hans Kjærlighet. Du må få all den Kjærlighet som er mulig, og det kan kun skje gjennom bønn og tro. Så i dine bønner, ha tro, og tiden vil komme når du vil bli veldig nær Faderen og glede deg over Hans Kjærlighet i en grad som få har oppnådd så langt. (spørsmål) Ja, det er mulig og, som jeg sier, det vil skje. Bare gjør som jeg har fortalt deg. Ja, jeg vil hjelpe deg med alle mine krefter og kjærlighet, og du vil lykkes. Bare prøv å tro og du vil forstå før du kommer til åndeverdenen at Gud er din Far i en grad som vil gjøre deg i stand til å leve veldig nær Ham, som jeg lever. Din tro er nå veldig stor, som jeg vet. Og uansett det faktum at du har tvil og gir opp håpet i blant, er likevel din tro der, og den vil vokse i intensitet og bli så sterk at den aldri vil bli borte igjen. Ja, det er mange ting i mitt liv, som skrevet i bibelen, som er sanne og mange som ikke er sanne. Jeg vil fortelle deg om disse tingene når jeg kommer for å skrive mine meldinger, og du må vente inntil da. Ja, det gjorde jeg, men ikke på den måten det er undervist. Å tilgi synd er bare å la den virkelig angrende føle at, akkurat så snart han ber til Gud om å viske ut hans tidligere forbrytelser og virkelig tror at Han vil gjøre dette, vil syndene som han ellers ville måtte gjøre regnskap for ikke bli holdt mot ham. Jeg kunne ikke tilgi synd selv, for jeg var ikke Gud. Men jeg kunne fortelle dem i sannhet at Gud ville tilgi deres synder hvis de angret. Senere, vil jeg fortelle deg i detalj hva virkelig tilgivelse er og hva den består av. Når det gjelder de helbredende gjerningene som jeg utførte ved sammenslutningen av Bethsaida, er det rapportert at jeg har sagt, "Er det lettere å si, 'Ta opp din seng og gå,' enn for Gud å tilgi din synd?" Vel, dette er måten det er nedskrevet på, men det var ikke det jeg sa. Jeg sa faktisk, "Så du skal vite at menneskesønnen gjennom Kraften til Gud kan tilgi synd, sier jeg til deg, ta opp din seng og gå!" Det var kun som Guds instrument i å vise Veien til Hans Guddommelige Kjærlighet at jeg kunne få i stand tilgivelse av synd, og ikke gjennom noen egen kraft. Hvis Gud ikke tilgav, kunne ikke jeg, og heller intet annet menneske. Jeg vet at kirken hevder denne autoriteten, men det er ikke korrekt. Den har ingen kraft til å tilgi synd eller til å gi noen tjeneste eller overbærenhet til menneskeheten. Og kirkens påstander om denne kraften er en ren bemektigelse [usurpation] av det som [bare] Gud Alene har Kraft til å gi. Måtte Guds Velsignelse og min [velsignelse] hvile ved deg i kveld.


text: |Ønsker du at tråden "Valpen min spiste et helt "bein" fra pedigree på en halvtime, ser ut som en trom" skal nomineres til Canis sin Gulltråd-samling? | Skriv gjerne en kort begrunnelse i feltet nedenfor og send inn ditt forslag. Canis-redaksjonen vil deretter vurdere om tråden fortjener Gulltråd-status i løpet av noen dager.


text: Medlemskap i Ergoterapeutene Som medlem i Ergoterapeutene påtar du deg noen forpliktelser og får en lang rekke rettigheter og medlemsfordeler. Forbundet tilbyr medlemskap til ergoterapeuter i en lang rekke arbeids- og livssituasjoner fra man er student til pensjonist. Kontingenten varierer noe. Medlemskapet i Ergoterapeutene gir deg også eksklusive medlemsfordeler som gunstig forsikring, juridisk bistand og mange muligheter for faglig oppdatering. Medlemmenes rettigheter og plikter er regulert av vedtektene i forbundet. Utmelding skal eventuelt skje skriftlig. Medlemskapet opphører ved utgangen av måneden etter at utmeldingen er mottatt.


text: Diagnostikk og behandling av spedbarn med mistanke om funksjonsforstyrrelser i øvre nakkeledd.( 14.07.2009 ) Enkelte spedbarn har karakteristiske skjevheter i hode- og nakkeregionen. Tradisjonelt er slik holdningsasymmetri ofte blitt sett i sammenheng med muskulær dysfunksjon. Gjennom de siste tiårene har enkelte fagmiljø begynt å fokusere på ubalanse i de øvre nakkeledd som årsak til holdningsasymmetri, såkalte øvre nakkeleddsinduserte symmetriforstyrrelser. Manuellterapeuter, kiropraktorer og osteopater er blant fagmiljøene som i dag tilbyr behandling av spedbarn som mistenkes å ha øvre nakkeleddsinduserte symmetriforstyrrelser. Behandling kan bestå av spinal manipulasjon, avspennings- og mobiliseringsøvelser, og følges ofte opp hos fysioterapeut som vektlegger å stimulere til symmetri i bevegelsesutviklingen og opptrening av muskelstyrke. Kunnskapssenteret har gått systematisk gjennom eksisterende forskningslitteratur for å undersøke nøyaktighet (validitet) ved ulike diagnostiske testmetoder, og for å studere effekt av tiltak som benyttes for å behandle øvre nakkeleddsinduserte symmetriforstyrrelser. Resultatene viser at det per i dag ikke finnes en gullstandard eller standardiserte måter å diagnostisere spedbarn hvor det foreligger mistanke om øvre nakkeleddsinduserte symmetriforstyrrelser, men det er identifisert påbegynte prosjekter som kan gi resultater på sikt. Det ble identifisert én randomisert kontrollert studie som viser at osteopati muligens kan bidra til å redusere graden av holdningsasymmetri hos spedbarn, men behandlingen så ikke ut til å påvirke barnas humør, gråtevaner, søvnvansker, spiseforstyrrelser eller lignende. Disse konklusjonene er basert på data fra én studie med et begrenset antall deltakere (n=32) og begrenset oppfølgingstid, og dokumentasjonsstyrken er således for lav til å kunne avgjøre om tiltaket har effekt. Det ble ikke identifisert dokumentasjon som tyder på at manuellterapeutiske, osteopatiske eller kiropraktiske tiltak mot øvre nakkeleddsinduserte symmetriforstyrrelser hos spedbarn er forbundet med fare, men det presiseres at dokumentasjonsstyrken er svært lav. 1-page key messages


text: Ditt medlemskap gir oss mulighet til å være en våken interesseorganisasjon og en kompromissløs forsvarer for lesbiske, homofile, bifile og transpersoners rettigheter. Ditt medlemsskap og engasjement bety noe. Meld deg inn i dag! Priser på medlemskap: kr 350,- for ordinære medlemmer kr 200,- for ungdom under 26 år, studenter, trygdede, arbeidsledige, medlemmer i Skeiv Ungdom og for støttemedlemskap. Legg inn informasjon om deg selv i skjemaet over, trykk på "med deg inn"-knappen og følg de videre instruksene. Når du har opprettet ditt medlemsskap i systemet, kan du velge hvilket fylkeslag du vil tilhøre, og lage eget passord for din medlemsside. På medlemssidene kan du korrigere kontaktinfoen din, se om du har betalt kontingenten og du finner betalingsinformasjon. Skal du betale i nettbanken, husk å bruke KID. Du vil finne flere funksjoner og mer informasjon på dine sider i vårt medlemsregister etter hvert som vi får implementert disse. Om medlemsregisteret og innmelding ikke fungerer, send gjerne en e-post til vår medlemssekretær Cathrine Schøne.


text: Bodde her i to netter for et bryllup. Kom å se at de hadde ikke behandlet bestillingen for rommet vårt. Selv om det åpenbart hotellets feil siden det var en bookingreferanse var det ingenting som lignet en unnskyldning, bare tilbudet om et rom på et hotell 'et par mil unna.' Min partner og jeg til slutt måtte få plass i... Mer - Også kjent som: - Balgeddie Hotel Glenrothes - Alternativer for reservasjon: - TripAdvisor er stolt av å være partner med Hotels.com, Booking.com, Travelocity, Expedia, Tingo, Venere, Orbitz og Priceline slik at du trygt kan bestille fra BEST WESTERN Balgeddie House Hotel. Vi hjelper millioner av reisende hver måned med å finne det perfekte hotellet for både ferie- og forretningsreiser, med de beste rabattene og spesialtilbudene.


text: Bestilte en 2-roms leilighet med balkong i 7 netter basert på andre reisende' anbefalinger. Hvilket feilgrep! Jeg har aldri bodd på en bråkete beliggenhet. En leilighetsblokk er i Bairro Alto district, stille og litt kjedelig i løpet av dagen men godt plassert for å få tilgang til mange turistattraksjoner. Etter kl 10:00 det er en annen historie. Mange omkringliggende turist... Mer - Alternativer for reservasjon: - TripAdvisor er stolt av å være partner med Booking.com og Priceline slik at du trygt kan bestille fra Lisbon Colours. Vi hjelper millioner av reisende hver måned med å finne det perfekte hotellet for både ferie- og forretningsreiser, med de beste rabattene og spesialtilbudene.


text: Cervantes-prisen Cervantesprisen (spansk: Premio Miguel de Cervantes eller Premio de Literatura en Lengua Castellana Miguel de Cervantes) er en litteraturpris som årlig tildeles forfattere som på en betydningsfull måte har bidratt til å berike den kastiljanskspråklige litterære arv. Prisen er oppkalt etter forfatteren Miguel de Cervantes. Den ble etablert i 1975 av den spanske stat og sorterer under det spanske kulturdepartementet. Til prisen er det knyttet prispenger, som i 2010 er på 125 000 euro.[1] Prisvinnere kunngjøres mot slutten av året og prisoverrekkelsen skjer 23. april, Cervantes' dødsdag, i det påfølgende år. Prisen overrekkes av Spanias konge i en seremoni som avholdes ved Universidad de Alcalá de Henares. Cervantes ble født i Alcalá de Henares. Prisvinneren avgjøres siden 2008 av en jury bestående av de to foregående vinnerne av prisen, et medlem av Real Academia Española, et medlem fra de iberoamerikanske språkakademiene, fire akademikere, to kulturjournalister og et medlem fra Asociación Internacional de Hispanistas. Prisvinnere [rediger] Referanser [rediger] - ^ Orden CUL/996/2010, de 13 de abril, por la que se convoca el Premio de Literatura en Lengua Castellana «Miguel de Cervantes», correspondiente a 2010, Boletín Oficial del Estado, 23. april 2010. Eksterne lenker [rediger] - Premio "Miguel de Cervantes", Ministerio de Cultura


text: Foederati Foederatus, tidlig i historien til den romerske republikk, var en av stammene som var tilsluttet Roma gjennom traktat (foedus) som var hverken romersk koloni eller hadde fått romersk borgerskap (civitas), men som var forventet å stille med styrker når problemer oppstod. Latinerne var regnet som allierte gjennom blod, men resten var føderater eller socii. Begrepet er roten for det moderne begrepet føderalisme. Under den romerske republikk førte friksjonen mellom disse traktatsforpliktelsene uten de tilsvarende fordelene som romerske borgere hadde, til forbundskrigen mellom romerne, med noen få allierte, og de misfornøyde socii. En lov fra 90 f.Kr. (Lex Julia) gav romersk borgerskap til føderate stater som aksepterte kravene. Ikke alle byer (f.eks. Heraklea og Napoli) var klar for å bli absorbert i den romerske res publica. Andre foederati lå utenfor Italia: Gades i Hispania og Massilia i Gallia Narbonensis. Senere ble begrepet foederati utvidet med den romerske praksisen i å subsidiere barbariske stammer som inkluderte attacotti, frankerne, vandalene, alanerne og, mest kjent, vestgoterne, i bytte for å gi soldater for å kjempe i de romerske hærene. Alarik begynte sin karriere med å lede en gruppe gotiske foederati. Ordet føderasjoner kommer fra det latinske ordet foedus som indikerer en bindende traktat av gjensidig assistanse mellom Roma og en annen nasjon på fast basis. I begynnelsen bestod den romerske subsidieringen av penger eller mat, men ettersom skatteinntektene skrumpet inn i de 4. og 5. århundrene ble foederati tillagt lokale landeiere, som ble identisk med å få slå seg ned på romersk territorium. Store lokale landeiere som levde i fjerne grenseprovinser i omfattende, stort sett selvforsynte villaer, fikk sin lojalitet til den sentrale autoriteten videre undergravet i slike situasjoner. Etter som lojaliteten begynte å smuldre vekk og ble mer lokal, begynte imperiet å smuldre opp i mindre og mindre territorier. Frankerne ble foederati i 358 da Julian den frafalne lot dem beholde områdene i det nordlige Gallia som hadde vært avfolket i løpet av det foregående århundret. Romerske soldater beskyttet Rhinen og hadde store arméer 160 km sør og vest for Rhinen. Frankiske bosettere var i området nord og øst for romerne og hjalp romerne med forsvaret. Da forsvaret ved grensen til Rhinen brøt sammen vinteren 406 og 407 gjorde det slutt på den romerske tilstedeværelsen ved Rhinen. Både romerne og frankerne ble beseiret av vandalene og alanerne. I 376 ba vestgoterne keiser Valens om å få slå seg ned på den sørlige breddeb av Donau, og ble sluppet inn i imperiet som foederati. To år senere reiste vestgoterne seg i et opprør og beseiret romerne i slaget ved Adrianopel. Det alvorlige tapet av militær bemanning tvang Romerriket til å stole mer på foederati. Lojaliteten til stammene og deres ledere var ikke stabil og i 395 gikk vestgoterne igjen i opprør under ledelse av Alarik. En av de mektigste sene romerske generalene, en vandal kalt Stilicho, ble født av foreldre som var fra foederati. Innen det femte århundre var den romerske militære styrken nesten helt basert på foederati-enheter. I 451 ble Attila beseiret bare med hjelp fra foederatien (som inkluderte vestgoterne og alanerne. Foederati gav det avgjørende støtet til det døende Romerriket i 476 da deres kommandant Odoaker avsatte den siste romerske keiseren Romulus Augustulus.


text: Nye smykker ble til i går kveld. Liker disse fargekombinasjonene utrolig godt. Farger og lyst tre. Blankt og matt. Tusen takk for entusiasme på det forrige innlegget mitt, dere er bare gode! Da vi sto opp i dag, hadde en påskelilje dukket frem...hei og velkommen (tidlig) vår! for 42 minutter siden


text: Nok et prosjekt har forlatt pinnene, og godt er det..jeg fryder meg hver gang;) Denne gangen kjøpte jeg både mønster og garn hos Pickles. Må få skryte av dem, rask levering og god hjelp da jeg måtte etterbestille. Garnet er Abuelita 3-tråds merinoull, nydelig mykt garn. Jeg strikket str 1 – 2 år; men valgte å forlenge buksa med 3 cm på hvert ben...for den syntes jeg bare ble 1-års lang. Bilder tatt før damp/vask;) Dette er Prins III sin, men Prins I skal også ha en slik...og du skal se Prins II også vil ha en...og da er det jul:) Nå håper jeg å strikke ferdig en jakke til meg selv, men kjenner jeg meg rett, kommer flere prosjekter i gang samtidig:) Klem fra tovepia...............................som ser ferien nærme seg;)


text: Godt posisjonert i Wilmersdorf, Come Inn Berlin Kurfuerstendamm er det ideelle utgangspunkt for utflukter i Berlin. Hotellet er ikke langt fra sentrum: kun 0.5 km bort, og det tar normalt ca 20 minutter til flyplassen. Med sin beliggenhet, tilbyr hotellet enkel tilgang til byens må se destinasjoner. Fasilitetene og tjenestene som tilbys av Come Inn Berlin Kurfuerstendamm sikrer et hyggelig opphold for gjestene. Viktige funksjoner på hotellet inkluderer fasiliteter for handikappede, kjæledyr tillatt, omvisningsturer, klesvask, familierom. Alle gjesterom har gjennomtenkte fasiliteter for å sikre en uovertruffen følelse av komfort. Dessuten sikrer hotellets mange fritidsaktiviteter at du har nok å gjøre under oppholdet ditt. Suverene fasiliteter og en fantastisk beliggenhet Come Inn Berlin Kurfuerstendamm det perfekte utgangspunkt for å nyte ditt opphold i Berlin.


text: ALLE AVDELINGER: - Vitrineskap for et ryddig bomiljø Enten du har behov for å oppbevare papirer, elektronikk, servise eller ting og tang generelt, er vitrineskap praktiske og vakre oppbevaringsløsninger. Vi har designet vitrineskap og hyller i ulike stiler, slik at du kan oppgradere hjemmet ditt visuelt og utnytte plassen optimalt. Vårt sortiment omfatter vitrineskap, skap med hjul, låsbare skap for sikker oppbevaring av verdisaker og skap hvor du kan ha skjult oppbevaring av gamle blader og reservebatterier til fjernkontrollen. - Vitrineskap til alle formål Ta en titt på stue- og spisestueskapene våre – du vil finne et bredt utvalg av stiler, fra vitrineskap til skjenker. Med våre vitrineskap til stuen får du litt oppbevaringsplass på en smart og praktisk måte, med hendige funksjoner som flyttbare hyller og sikkerhetslåser. Flere av vitrineskapene våre inngår dessuten i en serie, slik at du kan finne matchende møbler som skaper en ensartet og personlig stil i alle rom i huset.


text: Serieleder Start ble for sterke. Årets 1. divisjon har bygd opp under at lag aldri taper neste kamp etter de har fått «grisebank». TUIL satser på at den statistikken holder vann mot Start. Som regel klarer lag å slå tilbake etter at de går på kjempesmeller, noe man må si at TUIL gjorde med 2-7 for HamKam i forrige runde. Gaute Ugelstad Helstrup, TUIL-trener, er klar over statistikken, og har faktisk undersøkt saken. - I 1. divisjon i år er det vel seks lag som har tapt med fem mål eller mer før oss, og alle har skjedd på bortebane. Hødd fikk utsatt sin neste hjemmekamp, men av de andre fem har tre vunnet neste hjemmekamp, to spilt uavgjort og ingen tapt. Så statistisk slår man tilbake etter noe sånt, ja, sier Helstrup, og har helt rett i notatene sine. TUIL-treneren drar også frem en annen statistikk som taler for jubel i Tromsdalen i morgen. - Vi har tatt flere poeng på våre seks hjemmekamper (11) enn Start har gjort på sine sju bortekamper (10). Jeg har stor tro på at vi kan være vel så gode som dem her hjemme, sier Helstrup. Det sier han til tross for at det i fjor skilte to divisjoner opp til Start, og at sørlendingene har hele stallen disponibel. - Vi vet hva de er gode på, men vi håper vi kan få dem til å konsentrere seg om andre ting, sier TUIL-treneren, som understreker at han vil gjøre det på TUIL-måten, som ballbesittende lag. - Vi har lyst til å være med på å prege kampen, sier han. Helstrups valgmuligheter ser langt bedre ut enn for bare én-to uker siden. Eirik Yndestad er tilbake fra karantene, mens navnebror Bertheussen også nærmer seg laget etter å ha trent for fullt fra onsdag. - Vi tror at kampen i helga er litt tidlig for ham, men vi satser på at han kan være på benken, og så blir høyaktuell for å starte neste kamp mot Strømmen, sier Helstrup. Lyskeopererte Reidar Waage er litt lenger unna, men er i trening. - Vi håper han kan være med for fullt fra slutten av neste uke, sier Gaute Ugelstad Helstrup.


text: Vanskelig å velge hotell? For å gjøre det enklere for deg samler vi alle våre beste tilbud på ett sted. Det gjelder virkelig være raskt ute hvis man skal gjøre et kupp, for her vises midlertidige tilbud som kan være fullbooket neste dag. Lommeboken bestemmer om det blir et budsjett- eller luksushotell. På Supersavertravel har vi hoteller i alle prisklasser! Hvis du ikke finner riktig hotell denne gangen, er det bare å klikke seg videre til vårt vanlige hotellsøk. Der kan du velge blant hele 300 000 hoteller over hele verden. Har du allerede bestilt flybillett og leiebil? Hvis ikke kan du selvsagt gjøre det også hos Supersaver.no, slik at reisen blir komplett! Vi anbefaler at du bestiller hotell og fly samtidig. Da sparer du litt ekstra. Det er kjempeenkelt å finne fly + hoteller med vårt spesielle fly + hotellsøk. Før du setter i gang med å bestille drømmereisen, vil vi tipse deg om våre reiseguider! Der får du masse nyttige tips om hva du kan finne på når du er kommet vel frem. Vi har også flyplassguider med nyttig informasjon, slik at du slipper å løpe rundt med rumlende mage på flyplassen og lete etter riktig terminal, samtidig som du lurer på hvor du kan kjøpe noe fint til de der hjemme ...


text: Initiativ for Etisk Handel Swix har siden 2007 vært medlem av Initiativ for Etisk Handel. Les hele artikkelen på etiskhandel.no. På bakgrunn av årsrapporten for 2011 ønsket de å skrive en artikkel om Swix sitt arbeid med etisk handel. Swix sin Code of Conduct har også i den sammenheng blitt oppdatert. Vi synes artikkelen gir et godt inntrykk av hvordan vi jobber og håper at forbrukerne vil sette pris på at Swix kan stå for kvalitet i alle ledd av leverandørkjeden.


text: Nettsiden til turistportalen Visit Norway kan nå skryte av å være verdens beste av sitt slag. Nylig vant siden en pris i det prestisjetunge Webby Awards – som ofte blir kalt Internetts svar på filmverdenens glamorøse Oscar-utdeling. Visit Norway vant nemlig førsteplassen i kategorien "Best Home/Welcome Page", eller beste hjemmeskjerm/startside for deres 360-graders presentasjon av Geiranger. Visit Norway vant prisen i konkurranse med 10 000 innsendte bidrag fra over 60 land. Millionbesøk – Vi er selvfølgelig svært stolte av å kunne kalle oss verdens beste hjemmeside. Kåringen viser at vårt arbeid på Visit Norway blir lagt merke til internasjonalt og er banebrytende innenfor sitt felt, sier Per-Arne Tuftin i det statseide Innovasjon Norge, som står bak driften av Visit Norway. Presentasjonen av Geiranger gir deg muligheten til å zoome, snu og vende kameraet 360 grader på et massivt bilde av fjorden i Møre og Romsdal. Dermed får du et betydelig inntrykk av hvilken opplevelse det må være å besøke Geiranger. Bildene på nettsiden ble først lanset i mai 2010. De ble en umiddelbar suksess og hadde over én million besøk i løpet av det første året. Making View AS står bak produksjonen av presentasjonen, og tok bildene ved hjelp av spesialkameraer og helikopter. - Les også: Cern dropper stort datasenter i Norge (Kilde: Webby Awards)


text: Johan Anderssons 1-0-scoring mot Rosenborg. Oslo: Leserne var ikke i tvil. Johan Anderssons volleyperle ble rundens mål! Sjekk målet her! A-pressens lesere var ikke i tvil. Rundens mål ble scoret på Åråsen. Svenske Johan Andersson fikk ballen til å fyke som et prosjektil inn i nettet bak Daniel Örlund i RBK-buret. Scoringen sørget for trygghet i Lillestrøm-laget, som spilte en god kamp mot trønderne. Av de 18 målene i andre runde var det altså Anderssons perle som ble kåret til det beste av 743 stemmer. Andersson fikk nær 41 prosent av stemmene. Kim Ojos lille kjipp fulgte rett bak med 34 prosent av stemmene. Doffen Hæstads lekne vipp over keeper med påfølgende heading ble nummer tre. Han fikk 14 prosent av stemmene. André Danielsen og Etzaz Hussain tok de to siste plassene. (ANB)


text: Religion og samfunn (master - to år) Masterstudiet i religion og samfunn har fokus på samtidsreligion og legger særlig vekt på interreligiøse relasjoner, kjønnsperspektiver på religiøs endring samt religion og politikk. Her åpnes for et mangfold av teoretiske innfallsvinkler, metoder og tematiske spesialiseringer innenfor studiet av religion. Studiet gir også mulighet for å arbeide med aktuelle problemstillinger i et historisk perspektiv. Fra høsten 2011 blir det tilbudt valgemner innen islamstudier. - Henrik Wergeland - samfunnsengasjert dikter 6. jun. 2012 10:00 Henrik Arnold Wergeland var 17 år da han begynte å studere ved Det teologiske fakultet i 1825. Han skulle som ung og nokså nyutdannet bidra til å skaffe jødene adgang til riket. Men noen prest ble han aldri.


text: Nydelig vårstemning:0)Klem Hei! Måtte jo bare komme og kikke litt inne hos deg også! Så fint du har det! :) Hilsen Madeleine Sånydelige tulipaner :) og for et flott stuebord! :) Vakre og inspirerende bilder som alltid.Det er godt vi går mot lysere og forhåpentlig varmere tider.Klem fra Jorunn Hei på deg;)Falt helt for bordet ditt, knall tøft;)Så kjekt at du stakk innom meg da!Klem Silje Marie Å, hvite tulipaner blir jo aldri feil. Nydelig er det! Utrolig flott bord også. Er det Riviera Maison? Hilsen Margaret Denne kommentaren har blitt fjernet av forfatteren. Vakker blogg du har,her kommer jeg innom igjen!!


text: Jeg kom til å tenke på den dagen, 10 september 2010, da jeg sto frem med boken og min historie. Så nervøs, så redd og så lettet var jeg. Jeg kom også til å tenke på at mange mennesker tok kontakt med meg både den dagen og i etterkant. Det var så mange som ikke visste at det gikk an å være papirløs, at det gikk an å leve uten pass og gå på universitetet og få en mastergrad. Det virket så usannsynlig at jeg selv måtte tenke over om det var sant. Jeg måtte ofte lure på hvilken Maria som fantes og ikke fantes, hvilken var mest virkelig. Nå har det gått noen måneder. Det er mange konsekvenser av den dagen og mange andre dager som har vist seg å være skjebnesvangre. Jeg vil allikevel trekke frem noen av dem i dag. Hver dag når jeg åpner epostinnboksen min, eller logger meg på facebook og twitter eller sjekker aviser finner jeg noe om de papirløse. Det er en stor forskjell, fordi mindre enn ett år siden startet den papirløse kampanjen, hvor i spissen var flere mennesker som gjennom sin jobb hadde fått nok av urettferdighet i saksbehandlingene. De var få mot den enorme kunnskapsløsheten som rådet i samfunnet da det gjaldt papirløse. Det var også sjeldne artikler som dukket opp i ny og ne i avisene og fanget ikke mye oppmerksomhet. For mindre enn ett år siden fantes ikke organisasjoner, facebookgrupper, det var få som fulgte opp asylsakene slik med Rahim Rostami, som husket bursdagen hans og at han sitter i et fengsel. Det var lite kjennskap til den papirløse underklassen. Idag er så mye annerledes. Papirløse er de spredt i media og i bybildet - palestinske, iranske og etioperne. Mennesker som uansett sin nasjonalitet har en sterk tilknytning til Norge. Mennesker uansett kvaliteten på papirene sine som ikke vil forlate et land som de er blitt glade i. Det gjør meg håpefull. Fordi en ting er når papirløse og deres meninger blir synlige og de tør å stå frem og fortelle oss historiene. Men en annen ting er når mennesker i Norge engasjerer seg på deres vegne og vil heller ikke være usynlige. For ett år siden ble deres stemmer borte i det store mylderet av meninger og uvitenhet. Men i dag vil de bli hørt på lik linje med papirløse selv om lovverket er rigid, selv om forandringen virker helt umulig, selv om ikke alle er enige. Det er lett å tie for begge parter, men så mange som snakker nå er det en start og en sterk stemme.


text: Jeg bor på dette gjestehuset nesten hver måned for min bedrift formål. Det jeg liker med dette gjestehuset er kvaliteten på oppholdet. Rommene er romslige og velutstyrte. Wi-Fi er tilgjengelig på hvert rom. kvaliteten på møblene er upåklagelig og cleanlines er ivaretatt. Frokost er moderat, men velsmakende spredning. lunsj eller middag alternativene ikke dårlig.Hvis du vil ta med deg familien... Mer - Alternativer for reservasjon: - TripAdvisor er stolt av å være partner med Agoda og Booking.com slik at du trygt kan bestille fra Ahuja Residency. Vi hjelper millioner av reisende hver måned med å finne det perfekte hotellet for både ferie- og forretningsreiser, med de beste rabattene og spesialtilbudene.


text: Erik Schinegger I 1967, under forberedelsene til OL 1968 i Grenoble, viste en kromosomtest utført av IOK at Schinegger var mann, og diskvalifiserte ham. Han var født tvekjønnet og var blitt oppfostret som en jente, og var overrasket over nyheten. Saken førte til at IOK innførte obligatorisk kromosomtesting av alle utøvere. Schinegger besluttet å leve som mann, gjennomgikk kjønnsskifteoperasjon, og endret navn til Erik. Han giftet seg og ble far til en datter. I samarbeid med Marco Schenz utgav Schinegger i 1988 selvbiografien Mein Sieg über mich. Der Mann, der Weltmeisterin wurde. Schinegger var også tema for en dokumentarfilm av Kurt Mayer fra 2005 (Erik(A). Erik Schinegger eier og driver i dag en skiskole for barn i Agsdorf, Kärnten.


text: Ja visst kan du dra på hyttetur selv om du ikke har egen hytte! Publisert 04.07.2012 13:45. Hyttelivet er utvilsomt en norsk feriefavoritt. På UT finner du over 1000 hytter som alle kan bruke! Mange av hyttene kan du kjøre helt frem til og gå dagsturer fra dersom du ikke er klar for en lang tur med sekk på ryggen! Ikke alle kan du regne med å ha for deg selv, men kanskje blir de andre hyttegjestene nye turvenner eller lekekamerater for ungene? I tillegg kan du dra på hytteferie et nytt sted hver dag - eller hvert år - og du slipper alt vedlikehold! På UT finner du både private hytter og hytter drevet av Den Norske Turistforeningen. Også Statskog har hytter du kan leie for en rimelig penge. Mange av Friluftsrådene i landet har også enkle hytter som kan leies rimelig. Felles for dem er at alle kan bruke dem og at de ligger midt i vår vakre natur! Noen kan leies, på andre møter du bare opp og får alltid en seng, uansett hvor fullt det er! Du kan også få et helt hytteparadis for deg selv om du er heldig! Badeliv, fisketur, saltvann i håret. Sommerdrømmen om ferie langs kysten er slett ikke uoppnåelig! Betjente hytter fungerer omtrent som et hotell. Her kan du komme til duk og dekket bord og tre retters middag! På de selvbetjente og ubetjente hyttene ordner du opp selv. På enkelte av de selvbetjente hyttene er det hyttevakter om sommeren, de kan hjelpe deg dersom det er noe du lurer på. De ubetjente hyttene har ikke matlager, her må du ta med alt selv. På Turistforeningen sine hytter kan du låse deg inn med DNT-nøkkel, sjekk før dere drar! God tur! Hva er din hytte-favoritt? Turmulighetene i mai er gode. De neste fire ukene inneholder fridager! – Det skal ikke være noe macho-slit, vi skal være på tur! Rita Brekken og Sanne Karlsen har satt av seks måneder til å gå Norge på langs. Hvorfor snu ryggen til påskesola? Her er ti påsketurer der du garantert får sol i ansiktet. – Akekonkurranse, roper sjuåringen Sondre og kaster seg over akebrettet. Bak ham hviiiner det fra voksne og barn som prøver å henge med.


text: VARSLET OPP MOT 100 MILLIMETER - KOM UNDER 30 MILLIMETER Meteorologisk institutt innrømmer feilvarsling - Når man melder over 70 millimeter nedbør og det kommer under 30 millimeter, så er det helbom. Det sier vakthavende meteorolog ved Meteorologisk institutt, Ingrid Bentsen, til Fædrelandsvennen. Mandag formiddag valgte instituttet å sende ut ekstremvarsel for Sør-Rogaland og Agder. Ekstremværet ble døpt «Frida» og skulle gi opptil 100 millimeter nedbør i regionen. Mest på Lindesnes fyr Klokken 20 mandag kveld er det gjort målinger en rekke steder på Sørlandet. Mest nedbør har det kommet på Lindesnes fyr med 27,6 millimeter. - Det ble ikke så mye nedbør som fryktet, og været ble langt fra ekstremt. Men til vårt forsvar vil jeg understreke at det var ventet byggevær og tordenbyger. Det er en værtype som det kan være svært vanskelig å varsle. Og ut fra de prognosene vi hadde mandag morgen var det ventet langt mer nedbør. Men å kalle det ekstremvær var ikke nødvendig, sier Bentsen. Bentsen forklarer at prognosene ut over mandag ettermiddag imidlertid viste at det ble langt mindre «vær» enn fryktet. Ulv, ulv - Mister ekstremvarsler sin kraft når det ikke blir slik man varsler? - Nå er det ikke mange ganger i løpet av et år at vi sender ut ekstremvarsler, men man bør selvsagt ikke rope ulv for ofte, sier Bentsen. Klokken 21 mandag kveld forteller Bentsen at det regner mest i østlandsområdet, og at nedbøren er på vei i nordøstlig retning. - I kveld sender vi ut en oppdatering om at ekstremværet ikke ble som man fryktet, og at det er minkende nedbør i løpet av natta, sier Bentsen. - Skivebom Værstatistiker Bernt Lie, som har tilhold på Eigebrekk i Mandal, er ikke imponert over meteorologenes varsling om ekstremvær. - Det er vel så skivebom som du kan få det, mener Lie. I hagen i sitt sommerpardis har Lie sin egen værstasjon. Klokken 20 i kveld hadde det samlet seg 11,3 millimeter nedbør. Lie mener det er svært synd at det sendes ut ekstremvarsler som det ikke blir noe av, og mener det svekker tilliten til varslene. - Helt avgjort. Det settes i gang et kjempeapparat med varsling både til fylkeskommunale og kommunale etater, og så blir det ingenting av. Det er ille, mener Lie. Her er målingene for værstasjonene i Agder mandag 6. august: (Målingene er foretatt i tidsrommet 08 - 20) Lindesnes fyr – 27,6 millimeter Mestad, Torridal – 20,7 mm Kjevik, Kristiansand – 20,6 mm Mandal by – 19,8 mm Nelaug – 17,8 mm Konsmo – 17 mm Byglandsfjord, Neset – 14,8 mm Torungen – 13,9 mm Landvik, Grimstad – 13,7 mm Sinnes, Sirdal – 11,6 mm Mandal, Eigebrekk – 11,3 mm Hovden – 6,2 mm Valle – 3,5 mm


text: Anne Marie Try Laundal jobber på heltid som forskerassistent ved Avdeling for kultur og næring i Agderforskning. Hun har en mastergrad i kulturvitenskap fra Universitetet i Bergen. Tema for masteroppgaven var livshistorier og identitetsprosesser knyttet til migrasjon. Det empiriske grunnlaget for analysen var dybdeintervjuer med kvinnelige immigranter. Anne Marie har kompetanse på kvalitativ metode, kulturanalyse, kvinne- og likestillingstematikk, samt fagene etnologi og folkloristikk.


text: Bygdeoriginalen Krykke-Lars - etterskrift ved Einar Stueflaten Allerede i 1970 skrev lokalhistorikeren Per Oseth noen artikler i Eikerposten om Krykke-Lars. Der forteller Per at Lars ble født 27. mai 1840. I intervjuet med Bengt Røine forteller han at Lars ble født så tidlig som 1836. Jeg har derfor bedt Jonn Eriksen om å lete gjennom sin database, inneholdende data fra kirkebøkene i Eiker, og han sier at Lars må være det barnet som ble født på gården Suterud i Mjøndalen 9. mars 1844. Foreldrene var i så fall Anders Larsen og Anne Larsdatter. Han finner også Lars Andersen igjen som skredder på Solløs i manntallet for 1865. Alderen stemmer der med fødsel i 1844. I så fall må Lars ha kommet tilbake fra USA for en periode. I en artikkel i Eikerposten i 1971, i tilslutning til Per Oseths artikler, blir det referert til samtaler med et par gamle mjøndølinger som kunne opplyse at de hadde truffet Krykke-Lars i Wisconsin, sommeren 1904. Eikerposten fikk også brev fra en norskamerikansk dame i Duluth, Bergliot Bakken, som forteller at hun hadde hatt besøk av kona til Krykke-Lars, Astrid, sannsynlig en gang i 20-årene. Hun forteller at kona da kalte seg Astrid Malony. Hun oppgir at Astrid døde i 1928 og Lars i 1930. Per Oseth forteller at Krykke-Lars flyttet og bosatte seg i Duluth hvor han hadde skredderforretning. Dette er sikkert riktig. Duluth ligger nord i Minnesota, på grensen mot Wisconsin, slik at det ikke trenger å være noen motsetninger mellom denne opplysningen og opplysningene fra mjøndølingene som hadde truffet han i Wisconsin. Endelige svar på noen av spørsmålene om Krykke-Lars kan derfor finnes i Duluth. Einar Stueflaten. 23.01.2005


text: Dessverre har Zoë Ferraris måttet avlyse sitt Norges besøk pga. sykdom i familien. Ferraris skriver krim med handling fra Saudi-Arabia, hvor hun selv har levd med en arabisk ektemann. Denne vinteren er hun aktuell med En verden av fremmede. Zoë Ferraris beklager dypt til alle norske fans og håper å komme til neste års festival i stedet.


text: Norsk Ordinært Skipsregister- NOR Rettsvernregister for registrering av fartøy og rettigheter i fartøy. Registeret tjener som et ledd i den offentlige kontroll av fartøy og deres eierforhold Litt historikk Det har alltid vært viktig for skipsfartsnasjonen Norge å ha en oversikt over fartøy og eiere av disse. Kong Christian Den Femtis Norske Lov kom allerede i 1687 Hele 1/3 av loven omhandlet skipsfart. Loven inneholdt bestemmelser om hjemmel, bodmerie (pantsettelse av skip), biilbreve, prioritet, arrest , vitner og verneting. Frem til 1901 ble pant i fartøy tatt på reders bopel. "Lov om skipsregistrering" kom først i 1901 Det var da rundt 50 lokale skipsregistre i Norge. Registrene var plassert hos pantebokførere under domstolene. I 1972 kom det ny sjølov Antall lokale skipsregistre ble samtidig redusert til 27. Registrene var fortsatt plassert i domstolene under sorenskrivere/byskrivere. Norsk Internasjonalt Skipsregister - NIS ble opprettet 1.juli 1987 NIS ble lagt til Byskriveren i Bergen, som også førte det lokale Bergen Skipsregister. Skipsregistrene ble opprettet som egen etat 5.mai 1992 Den nye etaten ble underlagt Utenriksdepartementet. Norsk Ordinært Skipsregister- NOR ble oppretett 1. August 1992 De tidligere 27 lokale skipsregistrene ble sentralisert til ett EDB basert register. Det nye registeret ble samlokalisert med NIS i Bergen. Sammen dannet de "Skipsregistrene". 1996: Skipsregistrene var da underlagt Nærings- og Handelsdepartementet 1.januar 2012: Skipsregistrene slås sammen med Sjøfartsdirektoratet Hvilke fartøy må og hvilke kan registreres? Pliktig registering - Ethvert norsk skip med største lengde 15 m eller mer (sjølovens § 11) - dersom det ikke er registrert i annets lands register (sjølovens § 1). - Boreplattformer o.l. flyttbare innretninger (sjølovens § 507). Frivillig registrering - Norsk skip med største lengde under 15 m dersom skipets største lengde er minst 7 m. - Skip som er merkepliktig etter Lov om registrering og merking av fiskefartøyer (5. desember 1917 nr.1). - Skip som utelukkende eller hovedsakelig skal brukes i næringsvirksomhet (uansett lengde). - Flytekran, flytedokk, mudderapparat o.a. flytende innretninger samt luftputefartøy (sjølovens § 33). - Faste innretninger for undersøkelse etter og utnytting av andre undersjøiske naturforekomster enn petroleum (sjølovens § 39). Hvem kan eie fartøy i NOR? Eier må fylle nasjonalitetskravene i Sjølovens § 1 I 1995 ble det åpnet opp for at EØS-eiere skal likestilles med norske statsborgere. Bestemmelsen har anvendelse både for registrering i NIS og NOR. Dette innebærer at det ikke lenger er et krav om at eierselskap må være etablert i Norge. Det stilles krav til norsk drift og rettslig representant. Tilknytningskravet kan utledes av Havrettstraktaten art. 91 som sier at "Det må være en reell tilknytning mellom flaggstaten og skipet". Drift av skip For utenlandske eiere gjelder krav om teknisk eller kommersiell drift fra Norge og oppnevnelse av rettslig representant. - Med teknisk drift menes bemanning, innkjøp av drivstoff og andre forsyninger, løpende inn- og utbetalinger, organisering av vedlikeholdsarbeidet på skipet m.v. - Kommersiell drift vil være å sikre skipets beskjeftigelse, herunder forberedelsene av kontraktsforhandlinger, markedsføring og slutning av kortvarige befraktninger. Om de lokale registrene og historisk arkivmateriell Oversikt over de tidligere lokale skipsregistrene Oversikt over hvor arkivmateriell for slettede fartøy før 1.august 1992 er sendt Publisert: Sist endret:


text: 24-timers jentetur, hver fredag er det JenteCruise! Nyt en jentetur med Champagne, sjokoladedyppede jordbær, 3-retters Arne Brimi meny og shopping, pluss vårt flotte, nye Pure Nordic Spa, på hele 750 kvadratmeter. Underholdningen er variert og skreddersydd til deg og dine venninner. Pure Nordic Spa - Spa med fjordutsikt Her kan dere oppleve det beste av massasje, vannterapi, badstuer, opplevelsesdusjer, avslappende utsikt og ikke minst, et hav av spa- og hårpleiebehandlinger, alt ligger til rette for en perfekt jentetur. Prisliste behandlinger Dra på jentetur tur/retur Oslo-Frederikshavn en fredag! JenteCruise Pris fra 595,- pr. person når 2 reiser sammen i en Standard 2-sengs lugar uten vindu. Tillegg for andre lugarkategorier. Aldersgrense på StenaCruise er 23 år. Bestill nå


text: Velkommen til Wincor Nixdorf Norge Wincor Nixdorf er et børsnotert selskap som er representert i mer enn 90 land . Selskapet leverer IT-løsninger og maskinvare til bank og retail markedet. På vårt kontor i Oslo er vi for tiden over 30 ansatte, og kommer i nærmeste fremtid til å forsterke organisasjonen med flere medarbeidere. Målet er å kunne tilby markedets beste IT-løsninger hva gjelder kvalitet, ytelse og utforming, samt sørge for økt lønnsomhet og gode finansielle vilkår for kunden. Vi har stor fokus på kundetilfredshet, og ønsker at våre produkter og løsninger skal fungere optimalt, slik at kunden opplever en nytteverdi av våre løsninger i sin daglige virksomhet. Ambisjonen er å være en trygg og kraftfull støtte for kundenes virksomhet som omfatter hele tjenestetilbudet fra IT-utvikling, implementering og forvaltning, til service og support for det installerte produktet gjennom hele levetiden. Tjenestene fra Wincor Nixdorf kan tilpasses og utvikles fleksibelt og raskt etter kundens ønske. Interaksjonen mellom oss og våre kunder og samarbeidspartnere er drivkraften i vår virksomhet, og målet er å møte kundens behov og finne rette løsninger. Vi vil kontinuerlig utvikle kjernevirksomheten innen bank og retail, i tillegg til å omsette vår erfaring og kunnskap til å tilnærme oss nye markeder. Wincor Nixdorf AS Malerhaugveien 25 0661 Oslo Phone +47 23 05 26 00 Fax +47 23 05 26 01


text: Dette nettsted er redigert på uavhengig grunnlag, i henhold til de prinsipper som er nedfelt i Redaktørplakaten, og på norske mediers etiske normer slik de er uttrykt i Vær Varsom-plakaten og Tekstreklameplakaten. Ansvarlig redaktør står etisk og rettslig ansvarlig for det redigerte innhold, overfor medienes selvjustis (Pressens Faglige Utvalg) og overfor lov og domstol. Dersom noen reagerer på innholdet oppfordres de til å ta kontakt med ansvarlig redaktør.


text: Det var denne elven vi skulle følge på vårt besøk i dette spennende og lite kjente område helt nord i India. Turen og planleggingen startet egentlig høsten 2008 på en ekspedisjon over Grønland. Jeg var så heldig og krysse innlandsisen der med blant annet en av Norges mest rutinerte fjellklatrere og eventyrere Odd Eliassen. Han nådde som første nordmann toppen av Mt. Everest i 1985, og har deltatt i en rekke ekspedisjoner blant annet ”Fem fjell” og over Grønland i Nansens utstyr, og en rekke skiturer i avsidesliggende området rundt i verden. Odd hadde vært i Zanskar området 4 ganger tidligere, og ville gjerne besøke sine venner i dette gamle kongedømme en siste gang. I tillegg var Odds gamle skikompis Guy Sheridan (som har skrevet bok fra området) og Guys datter Pita og min kone Britt med. Vi ankom Leh som er hovedstaden i Ladakh i Kashmir i begynnelsen av februar for å starte vår 20 dager og 200 km trekkingtur opp og ned elven. I Leh møtte vi våre 7 bærere fra Zanskar som allerede hadde tatt turen ned elven som er en eldgammel handelsrute i området. Trekkingturen kan være en hasardiøs opplevelse med temperaturer under minus 30 grader og forholdene på den frosne elven kan endre seg veldig raskt fra en solid overflate til at isen sprekker opp og det blir overvann og ufremkommelige forhold. Det kreves konstant overvåkenhet for det kan også være stor rasfare fra de bratte fjellsidene som omgir elven – hele veien går elven i en dyp kløft blant disse fjellsidene, og noen steder er det bare 5m bredt, og ingen fluktveier eller huler som gir beskyttelse. Bærerne hadde med sin egen mat som bestod av grøt og brød. De bodde hele turen i huler og fyrte med bål, men vi hadde med tørrmat, primus og telt. Vi kom fort inn i rutinene på elven, selv om det eneste vi viste var at vi ville stå opp med sola og begynne å gå. Isen forandret seg hele tiden – noen ganger var den helt gjennomsiktelig, klar og glatt, og andre ganger oppsprukket og dekket med dyp snø. Det var en utrolig følelse å gå nedi slik enorm kløft med høye fjell på alle kanter. Bærerne ledet an og ofte slo de med en stokk for å sjekke iskvaliteten. De bar noe bør på ryggen og noe på små kjelker som de dro etter seg. Slik fortsatte vi oppover elven på en lang rekke. Av og til møtte vi andre lokale grupper som var på vei nedover for å gjøre nødvendige gjøremål i Leh. Vi ble hilset ”jule” (betyr hallo) av nysgjerrige mennesker som ikke er så vant til utlendinger. Det var viktig og prate med dem og høre hvordan isen var lengre oppe. Under en pause fikk vi se snøleopardspor på et elveleie. Ellers så vi ofte fjellgeiter høyt opp i fjellsidene – utrolig hvordan de tar seg frem i det stupbratte terrenget. Flere ganger når isen ble for tynn måtte vi krabbe opp i fjellsidene – ofte med løs stein med noen moderate tekniske seksjoner og passere – dette var noe utsatt med alt det tunge utstyret. En morgen vi våknet var isen fullstendig oversvømt – det var masse overvann og helt umulig og komme videre. Bærerne lå i en hule litt lengre ned enn vår teltplass så vi viste heller ikke hva som kunne skje. Det viste seg senere at isen hadde blokkert vannet lengre opp og at det nå hadde løsnet. Sent på kvelden kom noen av bærerne vassende i isvannet opp til oss – det måtte være helt utrolig kalt, og ikke hadde de noe skift heller. De bare tok av og tømte støvlene og vrei opp sokkene. Vi ble liggende tre netter på samme stedet før isen igjen var farbar. Når vi kom frem til enden av veien hadde vi regnet med at den var brøytet og at det var mulig og skaffe transport inn til Padum – som er hovedstaden i Zanskar. Dessverre var ikke det tilfelle og det var dermed 3 dager ekstra og gå – hver vei. Vi begynte dermed å få dårlig tid, både til planlagt hjemreise og også til at bærerne ville gå nedover igjen – for de måtte jo tilbake igjen før isen ble utrygg utover sesongen. Vi fikk også høre at noen lokale var blitt tatt av snøskred og det gjorde bærerne enda mer skeptiske til å returnere. Vi hadde nå en vanskelig situasjon hvor vi ikke visste hva vi burde gjøre – fortsette til Padum og få tidsnød eller snu, men bærerne var ikke særlig villige. Det var heller ikke noen kommunikasjonsmulighet så vi fortsatte oppover. Sent på kvelden i mørket kom vi frem til den første landsbyen som het Pidmo. Der hadde vi en kjempefin opplevelse med landsby-befolkningen – de gjorde alt de kunne for at vi skulle ha det bra. De serverte herlig lokal mat som bestod av suppe, lefser, grønnsaker, potet og ris. I tillegg fikk vi hele tiden te med melk. Det var fantastisk vakkert landskap inn i dalen der som badet i sol og knitrende snø. Zanskar har eldgamle buddhistiske templer som ofte er bygd inn i fjellveggene og de ca 14000 som bor der inne er veldig religiøse. Kulturen og levemåten er bevart relativt tradisjonelt og uforandret. Om vinteren skjer det ikke stort annet enn daglige gjøremål for å overleve. De bor enkle hus hvor bare ett rom blir varmet opp i en ovn fyrt med yakokse-møkk. Ofte bor også sauene og yakene i det samme huset. Her samles familiene og de spiser, sover og gjør husarbeid. Vi opplevde disse folkene som utrolige vennlige og gjestfrie som gjerne ville dele det lille de hadde. Til slutt kom vi frem til Padum (ca 700 innbyggere) hvor vi skulle besøke Ponchok Dawa som er sønnen til den siste kongen i Zanskar – som Odd og Guy kjente fra tidligere besøk, helt tilbake til 1980 da de gikk på ski gjennom området. Sønnen hans er den eneste legen i hele dalen. Vi hadde noen fine dager hvor vi var rundt i forskjellige klostre og så de verdifulle og historiske skattene som var der. Vi gikk også flere turer i området og besøkte lokalbefolkningen. Det var kun en i hele Padum som hadde en satelittelefon - med denne fikk vi etter hvert ordnet helikoptertransport ut som var den eneste muligheten vi hadde til å komme hjem slik elva og det hele hadde utviklet seg. Det var -20 grader og klarvær når helikopteret kom og tok oss den times lange turen til Manali. Det var en fantastisk flytur og helt utrolig og se hvor mange små landsbyer som ligger spredt innover i dette avsideliggende området. Dermed fikk vi dessverre ikke gått nedover elva igjen, og det var en skuffelse da turen hadde vært et eventyr og en uforglemmelig opplevelse. Vi sitter igjen med minner dypt inne i sjelen om landskapet og ikke minst de koselige menneskene. Tekst og foto: Thorleif Nøkleby


text: Idag har jeg laget Cakepops for første gang. Jeg har alltid vært en muffins og cupcakes elsker. Jeg kjøper lett med meg både muffinsformer, strøssel og annet stæsj når jeg ser det og har en skikkelig dille på det der. Men så har jeg da fått med meg denne trenden med cakepops da, og tenkte at dette måtte jo prøves. Først av alt, cakepops er egentlig kake og krem formet som baller, satt på pinne, dyppet i sjokolade og dekorert etter eget ønske. Egentlig veldig enkelt, men dog så utrolig tidkrevende. det krevde masse tålmodighet og jeg må innrømme det krevde litt mer enn det jeg egentlig har. Noen tips har jeg som førstegangsbaker av disse fancy kake på pinne tingene, og de vil jeg gjerne dele med dere. Planlegg godt ha tingene klar. Bak gjerne en kake dagen før eller bruk kakerester, det sparer deg for masse tid den dagen en styrer på med resten. Klipp opp små cellofanbiter, klipp opp sløyfeband og lignende. Det som jeg brukte av utstyr, for uten min favorittsjokolade kakeoppskrift var: - hvite pinner som en kan kjøpe på for eksempel hobbybutikk (eventuelt kan en bruke grillpinner) - masse kakestrø -hvit sjokolade og litt delfiafett til å dyppe i. En kan også bruke candymelts som en kjøper i hobbybutikker, disse får en i alle mulige farger. Jeg anbefaler litt delfiafett oppi for å få en litt mer flytende sjokolade. Det er da lettere å dyppe den og også lettere å få sjokoladen på jevnt. - sløyfeband og cellofan, om en ønsker å pakke dem fint inn. Et tips er også å sette dem oppi små minimuffinsformer. Så er det bare å sette i gang da. Bland smuler av sjokoladekaken med krem fra sjokoladekake. Rull til passe store baller og sett i kjøleskapet. Etter at de er litt faste (ca. 30 min) tar en litt smeltet sjokolade på tuppen av pinnen stikker i kakeballene og setter dem tilbake i kjøleskapet for at pinnene skal feste seg. Imens kan en smelte sjokolade og legge strøssel klar i noen skåler. Så er det bare å dyppe kakeballene i sjokolade rulle dem i strøssel og la dem tørke. Etter de er tørket pakker en dem inn i cellofan og knytter med ei fin sløyfe. Her kan en bruke alt en vil, gavebånd, blonder, hamptråd og lignende. Tilslutt, putt dem i fryseren og ta opp til en passene anledning. Her har vi snart en prinsesse som fyller året. Ønsker dere alle sammen en riktig god helg.


text: 8. feb. 2009 Som nevnt tidligere så kommer et av sommerens nøkkelplagg å være denimshortsen, jeg ser for meg å matche den til alt i sommer. Drømmer om brune ben, skyhøye heler og en shorts med høyt liv. Kanskje denne fra H&M kan være den høyt ønskede shortsen jeg har sett for meg så lenge? Lagt inn av Nathalie kl. 00:21


text: Vi bodde på toppen, etter en lang flytur trapper. Marilyn og jeg delte plassen, med våre venner. Vi ville ikke bruke mye tid på rommene - for det meste av utforsking og frivillig innsats for Catalina Conservancy - så de små rom fungerte OK for oss. laget vi våre måltider der og spiste på dekk med utsikt over byen. Vi... Mer - Også kjent som: - Hermosa Hotel Avalon - Alternativer for reservasjon: - TripAdvisor er stolt av å være partner med Booking.com, Priceline, Expedia og Hotels.com slik at du trygt kan bestille fra Hermosa Hotel. Vi hjelper millioner av reisende hver måned med å finne det perfekte hotellet for både ferie- og forretningsreiser, med de beste rabattene og spesialtilbudene.


text: Liu er første kinesiske kvinne til verdensrommet Som Kinas første kvinnelige astronaut har Liu Yang allerede heltestatus.Foto: JASON LEE/Reuters Lørdag sendte Kina sin første kvinnelige astronaut til verdensrommet. 33 år gamle Liu Yang har allerede rukket å få stjernestatus i hjemlandet. Publisert 16.06.2012 14:09. - Skriv ut 33 år gamle Liu Yang og to andre astronauter er om bord i romskipet Shenzhou-9, som ble sendt ut lørdag ettermiddag. Det er fjerde gang kineserne sender ut et bemannet romskip, men første gang at det bemannede fartøyet skal kobles til en annen enhet som allerede befinner seg i verdensrommet. Romferden har fått bred dekning i kinesiske medier, og sendes direkte på kinesisk tv. Trolig ble utskytninga fulgt av flere milioner seere. - Les også: Ønsker kvinner i verdensrommet Erfaren pilot Kaptein om bord er veteranen Liu Yang, som har deltatt i Kinas romprogram i 14 år og har to tidligere romferder bak seg. Men det er 33 år gamle Liu Yang som har fått mest oppmerksomhet i kinesiske medier. Som Kinas første kvinnelige astronaut har hun allerede heltestatus. Liu er tidligere pilot i det kinesiske luftforsvaret, og har ifølge det kinesiske nyhetsbyrået Xinhua 1680 timer flygeerfaring bak seg. Hun har også utmerket seg gjennom et to år lang treningsprogram i forkant av romferden. – Kvinners deltakelse i verdensrommet vil forsterke det sosiale aspektet ved romfartsoppdrag og vise et positivt bilde av kinesiske kvinner, sier Wu Ping, en talskvinne for Kinas bemanna romprogram, ifølge CNN. Sammenkobling med stasjonen Dersom alt går bra, skal Shenzhou-9 utføre Kinas første sammenkobling med stasjonen. Dermed blir Kinas romkapsler ekte fartøyer for forbindelser mellom jorda og verdensrommet. Turen varer i 13 dager og underveis skal mannskapet utføre eksperimenter, samt koble fartøyet sammen med enheten Tiangong-1, eller Himmelpalasset, som allerede er i bane. Dette vil bringe Kina enda et skritt nærmere målet om å etablere sin egen romstasjon i full skala i 2020. Liu er imidlertid ikke den første kvinnen i verdensrommet. Sovjetiske Valentina Vladimirovna Teresjkova var først ut, da hun i 1963 gjennomførte en tre dager lang ferd med romskipet Vostok-6. Deretter tok det 19 år før neste kvinne fulgte etter. 33 år gamle Liu Yang har tidligere jobbet som pilot i det kineske luftforsvaret.Foto: Ng Han Guan/Ap (NTB/NRK) - Meteor kan ha utryddet mammutene - En fødestue for stjerner - Solstormer kan lamme samfunnet - Solen er «sint» - Utenomjordisk musikkvideo - Har stoppet romstasjon-lekkasje - Robin (19) vil bo på Mars - Gigantisk orkan på Saturn - Virgin Galactic brøt lydmyren - Se unik timelapse-video av Sola - Meteoritt bar restar frå supernova - Den kinesiske drømmen - Tre selvmord ved Foxconn-fabrikk - Kunstverk av morsmelk - Mange innrømmer valdtekt i Kina - Sensurerer «penis-twitring» i Kina - Desperat jakt etter jordskjelvofre - Kina avslører militærtall - USA og Kina enige om Koreahalvøya - Fugleinfluensaen har nådd Beijing - – Må velge mellom pest og kolera - Kjemper mot ny fugleinfluensa Nyheter fra verden - «Svart enkje» sprengde seg sjølv - Advarer tyske fotballfans om terror - Politimenn drept i bakholdsangrep - 20 biler i brann nord for Stockholm - Skolebuss eksploderte 17 barn døde - Høyreekstremister danner borgervern - Fant Superman i veggen - Guatemalas ekspresident utlevert - - Ber unge tenne på biler og filme


text: Her finner du alle publikasjonene fra regjeringen og Stortinget for statsbudsjettet 2009, informasjon om arbeidsplaner, komiteens høringer m.m. Revidert budsjett Regjeringen la frem sitt forslag til revidert nasjonalbudsjett fredag 15. mai. Se finansdepartementets budsjettportal. Revidert nasjonalbudsjett ble behandlet og vedtatt av Stortinget fredag 19. juni. Vedtakene finnes i referatet fra stortingsmøtet 19. juni. Vedtatt budsjett Statsbudsjettet for 2009 er vedtatt. Du finner budsjettvedtakene i publikasjonen "Saldert budsjett" og i vedtaksregisteret: Sist oppdatert: 16.10.2008 13:17


text: Motivasjon og deprivasjon Artikkelen er et utdrag fra boka Ikke skyt hunden! av Karen Pryor Motivasjon er et omfattende tema som forskere har viet hele livet sitt til å studere. Alt i alt ligger det utenfor rammene for denne boka, men siden det var nødvendig å diskutere motivasjon i forbindelse med uønsket adferd er det kanskje på sin plass å diskutere et treningsredskap som noen ganger brukes til å øke motivasjonen; deprivasjon. Teorien er at hvis et dyr arbeider for en positiv forsterker vil det jobbe hardere og mer pålitelig jo mer dyret trenger den forsterkeren. Rotter og duer i laboratorier trenes ofte med mat som forsterkere. For å øke motivasjonen får de mindre mat enn de ville ha spist om de selv fikk bestemme. Det er vanlig å gi dem nok til å holde dem rundt 85% av normal kroppsvekt. Dette kalles matdeprivasjon. Deprivasjon har blitt en slik standard teknikk i eksperimentell psykologi at når jeg begynte å trene tok jeg det for gitt at det sannsynligvis var en nødvendighet når man jobbet med rotter og duer. Vi brukte selvsagt ikke deprivasjon overfor delfinene. Delfinene våre fikk alt det de ville ha å spise på slutten av dagen enten de hadde fortjent det eller ikke, siden delfiner som ikke får nok å spise ofte blir syke og dør. Det slo meg på denne tiden at jeg brukte mat og sosiale forsterkere overfor ponnier og barn, med god virkning, uten å først redusere basistilførselen av kjærlighet eller ernæring for å få resultater. Kanskje matdeprivasjon bare var nødvendig overfor enklere organismer som rotter og duer? Likevel formet våre Sea Life Park-trenere adferd hos griser, kyllinger, pingviner, selv fisk og blekkspruter med matforsterkere, og ingen drømte noen gang om å gjøre de stakkars dyrene ekstra sultne først. Jeg trodde fremdeles at deprivasjon var nødvendig i noen typer trening, siden bruken var såpass utbredt, helt til jeg traff Dave Butchers sjøløver. Jeg hadde aldri jobbet med sjøløver selv, og mitt flyktige inntrykk var at de bare arbeidet for fisk, at de var asosiale og at de bet trenere. Jeg trodde også at bare unge dyr ble brukt i trening. Alle de arbeidende sjøløvene jeg noen gang hadde sett var relativt små, mellom femti og hundre kilo, og jeg visste at sjøløver i vill tilstand blir enormt store. Dave Butcher, treneransvarlig ved Sea World i Florida, viste meg mer enn jeg hadde sett for meg var mulig. Hans sjøløver jobbet for sosiale forsterkere og berøringsforsterkere i tillegg til fisk, og selvsagt brukte han betingede forsterkere og sjøløvene jobbet på variable forsterkningsskjema også. Han trengte derfor ikke å holde dem sultne for å få dem til å yte. Under og etter dagens forestillinger kunne sjøløvene få all den fisken de ønsket. Et resultat av dette var at sjøløvene ikke var glefsende og sure, slik ethvert sultent dyr kan være. De var vennlige mot de menneskene de kjente, og de likte berøring. Jeg var forbløffet over å se at trenerne i lunchpausen solte seg i en haug sammen med sjøløvene. Hver av de unge mennene hvilte hodet mot en omfangsrik flanke til en av sjøløvene og hadde hodet til en annen sjøløve liggende i fanget. Et annet resultat av at man ikke depriverte sjøløvene for mat var at de vokste...og vokste! Dave mente at tidligere trente sjøløver ikke var små fordi de var unge, men fordi de var veksthemmet. Sea Worlds sjøløver veier fra tre hundre til fire hundre kilo. De er svært aktive, ikke det spor overvektige, men enorme slik det er ment fra naturens side. Og de jobber hardt. De fem eller flere daglige oppvisningene er fantastiske. Jeg har en mistanke om at forsøk på å øke motivasjon ved å bruke deprivasjon i en eller annen form ikke bare er unødvendig, men skadelig. Å redusere normale mengder mat, oppmerksomhet, selskap eller noe annet et individ liker eller trenger før treningen begynner, og bare for å gjøre forsterkeren sterkere fordi individet er mer trengende, er bare en dårlig unnskyldning for dårlig trening. Det må kanskje brukes i laboratoriene, men i den virkelige verden er det god trening som skaper økt motivasjon, og ikke motsatt. (Sist endret: 16.10.2012)


text: Ranet kiosk og bingo. Det ble tirsdag ettermiddag gjennomført to væpnede ran på under tre timer i Larvik. Det første ranet ble meldt til politiet klokken 14.35 fra en ansatt i Corner kiosk i Ryes gate. En maskert raner hadde truet med kniv og bedt om penger, fortalte den ansatte. Raneren løp deretter 100 meter av gårde før han fortsatte på sykkel. Det andre ranet ble utført i Tecnobingo i Olavs gate klokken 17.16. Minst én maskert raner truet med håndvåpen og løp deretter fra stedet. Ransstedene ligger rundt 2 kilometer fra hverandre. Natt til onsdag opplyste operasjonsleder Johs Nysæter i Vestfold politidistrikt at to personer er pågrepet i forbindelse med ranene. - Politiet har pågrepet to personer. Begge er menn og i slutten av tenårene, opplyser Nysæter. Politiet hadde tidlig onsdag morgen ingen ytterligere opplysninger i saken, men Nysæter forteller at det fortsatt er interessant for politiet å motta tips i forbindelse med sakene. (NTB)


text: Midt oppi galskapen Nye smittestoffer former allerede historien. Det er ennå ikke påvist kugalskap i Norge. Like fullt reises en mengde forskningsetiske dilemmaer i tilknytning til forskningen og håndteringen av risikoen for at en epidemi skal ramme oss. Kunnskapen om at sykdommer hos dyr kan overføres til mennesker og føre til dødelige sykdommer har i de senere år skapt nye bekymringer i befolkningen. Kan forbrukerne stole på forskere og myndigheter når de sier at norsk kjøtt er trygt? Hva kan vi vente oss i fremtiden? Hvilke muligheter og motivasjoner har norske forskere til å involvere seg i aktuelle problemstillinger, og hvor langt strekker egentlig ansvaret seg? Dette var noen av de spørsmålene som ble diskutert på seminaret Etter kugalskap – ingen tillit? arrangert av De nasjonale forskningsetiske komiteer. Kontakt på cellenivå – Vi er midt oppe i en mer omfattende mikrobiologisk revolusjon enn noen gang før. De nye smittestoffene former allerede historien. Klarer forskerne og samfunnet å holde tritt?, spurte dr.med.vet. Bergljot Børresen. – Siden mennesket ble bofast og skaffet seg husdyr for 10 000 år siden, har vi blitt smittet med infeksjonssykdommer fra dyr. Det kalles zoonose. Alle slags mikrober og parasitter kan hoppe fra én vertsart til en annen under gitte forhold, f.eks. når det utvikles nye samlivsformer. Historisk sett har hvert trinn i utviklingen vist økende nærhet mellom arter, og skapt nye zoonoser. Eksempler er tuberkulose, kopper, meslinger, forkjølelse/influensa og i den senere tid prionsykdommer som kugalskap og skrapesyke. – I dag stopper ikke kontakten mellom individer og arter ved hud og slimhinne, den går under huden og får kontakt på cellenivå gjennom blodbanker, organtransplantasjon og xenotransplantasjon. Resultatet er oppvekst og spredning av nye zoonoser, og møte med tidligere ukjente smittestoffer. Laksegalskap? – Kugalskap er sannsynligvis et menneskeskapt problem, samtykte dr.philos. Matthias Kaiser, sekretariatsleder for Den nasjonale forskningetiske komité for naturvitenskap og teknologi (NENT). – Hva blir det neste – laksegalskap? Er det slik at noen av de antatte årsaksfaktorene som førte til kugalskap også er en realitet i Norge? Fôrer vi f.eks. dyrene våre med stoffer som muligens kan føre til andre zoonoser? Kaiser satte spørsmålstegn ved hvor mye åpenhet vi har i Norge rundt produksjon av matvarer, og påpekte at med industrialiseringen, globaliseringen og teknifiseringen mister vi muligheten til effektiv kontroll når problemer oppstår. – Hvem er egentlig troverdig informant i slike saker? Er det slik at forskerne er for nært knyttet opp mot forvaltning og politiske myndigheter, spurte han. Forskningslektor ved Københavns Universitet, Karsten Klint Jensen illustrerte dette poenget ved å gjennomgå håndteringen av kugalskap i England. – Det kan se ut som om forvaltningen systematisk har underkommunisert risikoen for smitte, og at ekspertenes vurderinger har blitt «frisert» før offentliggjøring, mente Klint Jensen. Spørsmålet er: Hva ville skjedd i Norge? Verdinøytrale forskere – Hva som tas med i risikovurderinger er ikke bare et spørsmål som har med vitenskapelige emner å gjøre, men også verdimessige vurderinger. En forsker lever ikke i et vakuum, men er en naturlig del av en sosial kontekst. Årsaken til konflikter om risiko kan faktisk bunne i ulik verdisetting hos den enkelte forsker eller forskergruppering, sa Stine Wohl Sem, prosjektleder for Mat og miljø, Forbrukerrådet. – Forskere seg imellom kan være enige i problemstilling, metodikk og resultater, mens de i diskusjon om hva resultatene faktisk innebærer kan være svært uenige. – En kan jo også spørre om det er den enkelte forskers verdiståsted som har betydning for slike forskjeller eller om det bare virker sånn fordi vurderingene som forskerne leverer til myndighetene blir «verdivasket» i forvaltningssystemet, påpekte Wohl Sem. Etisk svikt eller kunnskapssvikt? Men hvor ligger egentlig problemet? Er det etikken eller kunnskapen som svikter? Eller begge deler? – Kanskje er det slik, sa Matthias Kaiser, – at forskningen er blitt så spesialisert at ingen sitter med oversikt over helheten. Eller kanskje forskerne simpelthen ikke er flinke nok til å formidle usikkerhet i offentlig sammenheng. Kanskje vi mangler plattformer for dialog hvor forskere, samfunn, forvaltning, industri og handel kan sitte sammen og diskutere problemene på en uavhengig måte. –Vi snakker om helserisiko og forskningsbehov og forskningsetikk. Vi snakker vel også om etikk i seg selv. Selv om ekspertene ikke kan finne noen uakseptabel helserisiko eller miljørisiko, skal vi allikevel forske på, produsere og selge alle tenkelige typer produkter? spurte Wohl Sem, og fortsatte: – Både verdivurderinger, samfunnsnytte og bærekraftighetsaspektet har med politiske prioriteringer å gjøre. En kan ikke få alt. Det er lett i debatter å påpeke konflikter men ikke å prioritere rett. For hva er rett? Fôr i fokus Problemstillinger knyttet til matvaretrygghet ved overgang til alternativt fôr til fisk stod sentralt i diskusjonen på Forskningsrådets seminar om fôr og fôrmidler til fiskeoppdrett i oktober. – Det er fortsatt et stort behov for mer grunnleggende kunnskap, samtidig som marked, produktkvalitet og mattrygghet blir stadig mer sentrale for prioriteringene på dette området. Det er de som skal kjøpe produktene, som må stå i fokus, sa programstyreleder Magny Thomassen. Kunnskap bekjemper skrapesyke I mars i år måtte hele besetningen på 141 sauer på en gård på Karmøy i Rogaland slaktes ned etter at prionsykdommen skrapesyke var påvist hos ett av dyrene. Dette er så langt det eneste utbruddet av skrapesyke i Norge i år. Selv om sykdommen er smittsom, har tiltakene med selektiv nedslakting og strengt regelverk ved håndtering av dyr, effektivt forhindret videre spredning av sykdommen. – Vi har etter hvert tilstrekkelig kunnskap til å vite hva vi skal gjøre når sykdommen dukker opp. Symptomene er imidlertid så vage og varierer så mye fra dyr til dyr, at en må være aktivt observant for å se hva som skjer, påpekte professor Martha J. Ulvund fra Veterinærhøgskolens institutt for småfeforskning i Sandnes. Hun var en av deltakerne på en konferanse holdt i november i regi av Norges forskningsråds program Jord, planter og husdyr, hvor de nyeste resultatene fra skrapesykeforskningen ble lagt fram.


text: Klikk her for å se flere bilder på skolens facebook side >> 24/05/2013 VG3 Interiør på Haugaland videregående skole har jobbet med nok et virkelig interiøroppdrag denne våren - nemlig frisørsalongen "Loreen". Haugesunds Avis valgte å følge prosessen, som var et samarbeid med frisør og eier av Loreen, Hilde Bentsen - og det ble en fin reportasje i avisa til slutt. Salongen åpnet 2. mai og er blitt virkelig flott! Klikk her for å se flere bilder på skolens facebook side >> 23/05/2013 Årets Russ 2013 ved Haugaland videregående skole bestemte seg tidlig i år for å støtte en god sak. Tidligere har Russen ved Haugaland vgs støttet blant annet Kreftforeningen og Kreftomsorgen, men i år gikk de innsamlede midlene til Barneavdelingen ved Haugesund Sykehus. På bildet ser dere våre stolte Russ som overleverer sjekken på kr 6750,-. En flott innsats fra elevene til en Barneavdeling som er svært takknemlige. 19/04/2013 Aksjonsgruppen ved Haugaland vgs har vært ei uka i Sør-Afrika for å overlevere penger fra innsamlingsaksjonen som vi hadde 23 nov. 2012. Vi samlet inn over kr 220 000 under dette skoleårets aksjon. Haugaland vgs har samlet inn penger til Sør-Afrika nå i 12 år! Pengene har gått til innkjøp av datautstyr, lage datarom og opparbeide bibliotek på de 6 skolene som vi støtter. Vi deler også ut penger til familier/barn i form av støtte til skolepenger og til kjøp av skoleuniform. Uten denne støtten hadde mange av disse barna ikke fått skolegang. Vi har fått en forståelse av hvor viktig støtten vår er for mange barn i Sør-Afrika. I årenes løp er det snakk om flere tusen barn som har mottatt direkte støtte. Vi hadde en fantastisk tur med mange sterke opplevelser. Se flere bilder her >> Årets aksjonsgruppe: Adrian Hima, Iris Lyngholm, Solveig G. Nilsen, Lars Helgesen, Kari Lie og Berit Bjelland 17/04/2013 MOTs turnébuss utenfor Vardafjellhallen Mandag 15. april hadde vi besøk av MOT’s Norgesturnè. Showet bestod av innslag fra skolens egne «artister» sammen med X-Factor vinner Chand og Spellemannsprisvinner LidoLido. Sistnevnte er nylig utnevnt til MOT ambassadør og dette var hans første opptreden på et MOT arrangement. Turnèen kom med «full pakke» av lyd/lys, teknikere og musikere samt en 2 etasjes turnèbuss med henger. Turnèn er sponset av Gjensidigestiftelsen og var derfor gratis for skolen. I tillegg til showet, så hadde MOT gruppa på skolen, rektor og ass.rektor, et årsmøte med MOT’s leder Atle Vårvik. Atle Vårvik hadde også et fantastisk foredrag for alle ansatte og «Ungdom Med Mot» (UMM) senere på dagen. Dette var en inspirerende dag og kanskje spesielt for UMM som endelig fikk møte MOT’s leder og fikk slå av en prat med ham. MOT gruppa på skolen var godt forberedt og hadde alt «på stell» når MOT ankom sent søndag kveld. (noe de også fikk skryt for :-) Klikk her for å se noen flotte bilder av arrangement tatt av Marie Solberg >> 14/04/2013 Jentene i gang med oppussingsprosjektet VG3 Interiør på Design og håndverk har de siste ukene jobbet med et virkelig innredningsprosjekt - et pause/møterom på Hjerteovervåkningen på Haugesund sjukehus. Elevene har utført prosjektet slik det ville vært i virkeligheten – de har hatt konsultasjon med kunden, planlagt løsningsforslag og gjennomført kundemøte, der de la frem forslaget sitt. De har også foretatt innkjøp og bestillinger av møbler og utstyr - og arbeidet fysisk i rommet med å male, montere og plassere. Flinke jenter! Sykehuset er veldig fornøyd med resultatet. Klikk her for å se flere Før og Etter bilder > 22/03/2013 Åge Ingvaldsen sammen med Felix og Marcus Haugaland videregående skole og Viskastrandsgymnasiet i Borås i Sverige har en samarbeidsavtale gjennom Nordplus Junior som går på elevutveksling for TIP og BA. Inneværende skoleår skal 6 elever fra hver skole ha et opphold på samarbeidsskolen hvor store deler av opphold blir som praksiselev i en bedrift. Dessuten blir det ulike aktiviteter under utvekslingen for å bli kjent med de lokale kulturelle forskjellene. Elevene får også oppleve at utdanningsløpet er noe ulikt i nabolandene. Elevene fra Viskastrandsgymnasiet har hatt sitt opphold i Haugesund i perioden 10.03.13 – 23.03.13. Elevene fra Haugaland vgs drar til Borås sammen med to lærere i perioden 07.04.13 – 19.04.13. Elevene fra Sverige har fått meget god vurdering fra bedriftene de har arbeidet i under oppholdet sitt. Radio 102 har den siste uken presentert ulike studieretninger på Haugalandet. På onsdag var det Design & Håndverk de ville sette ekstra fokus på. Fredag 1. mars er siste søknadsfrist. I dag hadde vi besøk fra Haugaland vgs., design og håndverk i "Storefri" i Ettermiddagsrush. Avdelingsleder Joakim Lund hadde med seg Lilly Charlotte Tvedt og Sara Loise Igeltjønn Emmerhoff. Lytt til intervjuet HER 28/02/2013 Elevutveksling på Strand campus, SA Haugaland har et utvekslingsprogram med Boland College i Sør Afrika. 2 elever fra Salg, Service og Sikkerhet på Haugaland vgs og 2 fra Bergeland vgs er nå i Sør Afrika gjennom et utvekslingsprogram. De er med i undervisningen der, blir kjent med kulturen og bruker nå engelskspråket hver dag. I løpet av våren vil det komme elever fra Boland College til Haugaland, for å bli kjent med den norske kulturen og være med i undervisningen på Salg, Service og Sikkerhet. 21/02/2013 Fra venstre: Aleksander Nordah, Vegard Moen Aleksander Nordahl i Conoco Phillips har i dag gjestet skolen vår. Aleksander var tidligere elev (IKT Servicefag) hos oss, og er nå ferdig med sin læretid. Han jobber nå som Teamleader Windows 7 Rollout på IT avdelingen til Conoco Phillips. Å besøke skolens IKT Servicesenter var en av hovedgrunnene til hans besøk, der han fikk en innføring i hvordan vi har bygget opp senteret og hvilke prosedyrer som er innført. I følge Aleksander er dette veldig relevant i forhold til hvordan han har det på sin arbeidsplass, der de også har et slikt senter. I løpet av sin lærlingperiode hospiterte Aleksander inn i Conoco Phillips sitt servicesenter som ligger i Tananger. "Dette er et tiltak som skolen må fortsette med og utvikle videre, da det er meget relevant" avslutter Aleksander. Forøvrig så er Aleksander veldig imponert av hvor fin skolens nye bygg har blitt. 19/02/2013 Torsdag 14 februar reiste Line Kallevik Dybdal, Stina Marie Strømsvold, Ida Helland og Stine Marie Schnabel Grindhaug til Spania for å være i praksis i 5 uker. Skolen har en avtale med Foundation Betania som ligger i Alfas del pi, ikke langt fra Benidorm. Dette er elever som går på VG2 helsefagarbeider. Vi har hatt elever i dette området siden 2006 og både skolen og elevene er godt fornøyd med å ha denne muligheten til å ha praksis i et annet land. Her kan du følge med på bloggen deres http://lissm.blogg.no


text: Fremgangsmåter Vanlige spørsmål Problemløsning Opplæringsguider Nyheter og nedlastinger Vi har inkludert noen e-bøker du kan prøve deg på. Hvis du vil bla etter flere titler fra Kobo, må du være koblet til Internett. Har du sett et interessant sitat eller et lite kjent faktum? Ta et notat eller fremhev det. Legg til en kort kommentar eller merknad. Bla i bokhandelen og velg mellom hundrevis av tilgjengelige titler for nedlasting. Du vil deretter se informasjon som e-bokens pris, et sammendrag og vurderinger. Bruk Min hylle-widgeten til å åpne e-bøker enkelt direkte fra startskjermbildet.


text: FrontbildeJSN 2008-BIR-og-BIM-Engelsk-Setter-.jpg aktnord.jpg DSCF1740.jpg frontbilde.jpg IMG_0801.jpg IMG_0813.jpg trond_kolstad.jpg klubbvinner2011.jpg vkklubb2011.jpg Så har ITFK og Nils Skaar (eiere Nils og Tove Løvås) med sin B Pronto gjort det igjen!Les mer... I siste nummer av HundeSport kan man lese en interessant artikkel om behandling mot innvollsorm for hund.Les mer... InnTrøndelag Fuglehundklubb (ITFK) ble etablert i 1969 og feiret 40-års jubileum i 2009. Vi er i dag Norges tredje største fuglehundklubb.Les mer...